cyanic-selkie/wikianc huggingface dataset:
Boken om mitt liv (Teresa)
Biografien skildrer på tradisjonelt vis oppvekst, gudsrefleksjoner, hennes første erfaringer i klosteret og den visjonen av den lidende Kristus som ble formende for hennes egen tro og trospraksis. Hun skriver også om sitt virke som klosterreformator.
Biografien inneholder også en større del som er en allegori om ulike former for bønn som indikatorer på et tettere Gudsforhold. Av bokens i alt 40 kapitler utgjør dette kapittel 11–21. Hun sammenligner sjelen med en hage som kan vannes på fire forskjellige måter, og lar dette tilsvare fire ulike nivåer i bønnelivet. Den uerfarne nybegynner kan sammenlignes med en gartner som må hente vann med håndkraft; neste nivå av åndelig erfaring sammenligner hun med vanning ved hjelp av et paternosterverk; dette beskrives som at «Gud nu blir mer og mer virksom i den passivt mottagende sjel». Bønnens tredje stadium kan sammenlignes med at vannet ledes inn i hagen fra en bekk eller kilde. Det fjerde nivå er ved at «Gud lar regnet strømme over haven. Guds nådes vann trenger dypt ned i menneskenes jord», og dette beskrives som «foreningens bønn».
Presidentvalget i Polen 2010
Presidentvalget i Polen 2010 var et presidentvalg som ble avholdt i Polen. Polens president Lech Kaczyński døde i en flystyrt 10. april, og polsk lov krever at det holdes valg innen 60 dager. Første valgomgang ble avholdt 20. juni med ti kandidater. Siden ingen av kandidatene fikk over 50 prosent av stemmene, gikk de to kandidatene med flest stemmer videre til en ny valgomgang. De to kandidatene som gikk videre til andre valgomgang var Polens formann i Sejmen og fungerende president Bronisław Komorowski fra Platforma Obywatelska (Borgerplattformen) og Jarosław Kaczyński fra partiet Prawo i Sprawiedliwość (Lov og rett). I andre valgomgang 4. juli fikk Kaczyński 47 prosent av stemmene, mens Komorowski fikk 53 prosent av stemmene og ble valgt til ny president i Polen.
Rugby (distrikt)
Rugby er et administrativt distrikt i Warwickshire, England. Det har navn etter og administreres fra byen Rugby. Distriktet dekker et areal på 816,54 km² og hadde 108 793 innbyggere i 2011.
Byen fikk status som selvstendig valgkrets i 1932. Det nåværende distriktet ble opprettet 1. april 1974 ved at byen ble slått sammen med landdistriktet Rugby. Av de rundt 100 000 innbyggerne i distriktet bor omkring 70 000 i byen, mens resten bor i landsbyer og på gårder i omegnen.
Rughvete
Rughvete eller Triticale er en ny kornart oppstått ved krysning mellom hunplanter av hvete og hanplanter av rug. Navnet er en sammentrekning av slektsnavnene Triticum (hvete) og Secale (rug). Den har de siste 50 årene fått en produksjon på nivå med rug, men er likevel lite kjent. Dette skyldes at den i hovedsak blir brukt til fôr. Ideen med krysningen var å slå sammen brødhvetens høye avkastingsevne og gode bakekvalitet med rugens bedre tilpasningsevne til mer nøysomme vekstvilkår. Dette ønsket er bare delvis gått i oppfyllelse. Den er et kornslag med stor avkastingsevne under mindre gunstige voksevilkår. Rughvete kan bli viktigere i framtida.
En «omvendt» krysning, dvs. av hvete-hanplanter og rug-hunplanter, med det vitenskapelige navnet ×Secalotricum, har liten kommersiell betydning.
Botanikk
Rughvete er en polyploid art med 56 kromosomer med genomene (kromosomsettene) fra både rug og hvete. Foreldrene er fra to ulike, men nærstående slekter i grasfamilien. De er oftest lite kryssbare av to grunner. For det første om vindspredd pollen fra rug lander på et hvete-arr, vil det sjelden befrukte på grunn av et gen for sterilitet. For det andre om det en sjelden gang blir avkom, er det sterilt på grunn av ubalanserte kromosomer. Den må derfor få kromosomtallet fordoblet for å bli fertilt.
Rughvete med så høyt kromosomtall viste seg likevel å ha en rekke problemer med fertilitet. Noe bedre gikk det med å bruke durumhvete med 28 kromosomer (genomene A og B, 2n=6x=28) som mor. Da får rughvete 42 kromosomer; det blir stort sett bare dyrket slike typer i dag. Tidligere så man på genomene fra foreldrene som godvillige samboere, men molekylær analyse viser at sammenslåingen av genomene gir mer av et sjokk. Rett etter sammenslåingen kan det bli omfattende endringer i DNA, der sekvenser forsvinner eller slutter å virke. I rughvete går dette spesielt ut over rugkromosomene.
Opphav
Vellykkede krysninger for å lage rughvete ble først rapportert fra Skottland (1875) og USA (1883). Den første fertile hybriden ble laget av tyskeren Vilhelm Rimpau i 1888. På ukjent måte må kromosomtallet ha blitt fordoblet av seg selv. En «sverm» av naturlig kryssede rughvete ble rapportert i Russland i 1921. Etter et teknisk gjennombrudd med embryokultur og kromosomfordobling med colchicin, kunne de lage rughvetehybrider i stor skala. Slike såkalte «primære rughvete» var agronomisk lite lovende. De hadde ofte kromosomfeil med nedsatt fertilitet og fikk skrumpede korn. Grunnene var flere, bl.a. at de større kromosomene i rug trengte lengre tid i kjønnscelledelingen. Trass i omfattende forskning var det liten framgang fram til 1960.
Agronomi
Foredlingsprogrammene i flere land begynte da å krysse rughvete av ulike opphav etterfulgt av utvalg for fylte korn og bedre agronomi. Slike «sekundære rughvete» ga rask framgang og det resulterte i de første sortene fra 1968. Fra da av økte rughvete som kornart. Samme året oppstod den viktige sorten Armadillo på forsøksstasjonen til CIMMYT i Mexico. Et tilfeldig pollenkorn fra en ukjent brødhvete kom til å befrukte en rughvete. Resultatet ble sorten Armadillo med en overraskende god frøsettingsevne. Dessuten var kromosom 2D fra brødhvete erstattet med det tilsvarende i rug og dermed ble to viktige gener koblet sammen, et gjorde strået kortere og et gjorde blomstringen uavhengig av daglengde. Ved siden av kornkvaliteten var nemlig strålengden rughvetens store svakhet.
Under de beste vilkårene ligger rughvetens avkastingsevne litt under brødhvetens. Den synes å ha en mer effektiv fotosyntese og å trenge mindre energi til ånding. Samlet sett har den likevel et stort ubrukt potensial i mindre gunstige vekstmiljø og kan få en langt større plass i kornproduksjonen. Trolig er den en av de store nyvinningene i landbruket fra det 20. hundreåret.
Bruksområde
Det betyr ikke at den ikke er brukbar til mat. Tvert imot er den godt egnet til frokostkorn, pasta eller usyret bakverk som kjeks, chapati, tortillas m.fl. Å overføre bakegenene fra D-genomet til rughvete er ei viktig oppgave. I dag er nesten alle rughvetesorter uten D-kromosom.
Produksjon
Fra 1977 til ca. år 2000 økte gjennomsnittsavlingen fra 1,8 til 3,8 tonn/ha, og med kunstig vanning til 10 tonn/ha og mer. Avlingene pr arealenhet stagnerte før årtusenskiftet, men arealene har økt iallfall fram til 2010. Rughvetens potensial i mer marginale områder synes å gjort den marginal også som vekst med lite forskning i forhold til potensialet. En nyutvikling er hybridsorter med en avlingsøkning på opptil 20%. Dette kan gi rughvete et nytt løft framover. Rughvetens «verdenskart» overlapper i stor grad med rugens. I Norge hadde rughvete et toppår i 1998 med 13700 tonn; den blir i dag lite dyrket. Likevel oppnådde enkelte bønder opp i nær 10 tonn/ha i 2015.
Hypoklorsyre
Hypoklorsyre er en svak syre med kjemisk formel HClO. Den dannes når klor-gass oppløses i vann. Hypoklorsyrens salter kalles for hypokloritter.
Hypokloritter brukes til desinfisering av drikkevann og i svømmebasseng. For eksempel natriumhypokloritt og kalsiumhypokloritt.
Ergolin
Ergolin er en kjemisk forbindelse hvis kjemiske struktur inngår i en rekke alkaloider. Ergolinderivativer blir brukt klinisk for å innsnevre blodkarene og i behandling av migrene (brukt sammen med koffein) og Parkinsons sykdom. Noen ergolinalkaloider finnes i meldrøyesoppen og forårsaker ergotisme.
European Space Camp
European Space Camp (ESC) er en romleir for ungdom i alderen 17–20 år som ønsker å prøve seg innen rakettforskning. Deltakere fra hele verden bor på Andøya Space Center i en uke, der de får opplæring fra profesjonelle rakettingeniører. Leirens mål er å sende opp en studentbygd rakett med flere ulike sensorer, som når en høyde på opptil 10 000 m og en hastighet på Mach 3. Deltagerne blir delt i grupper etter interesse og evner, og jobber sammen som et lag under det ukeslange prosjektet. Gjennom European Space Camp motiveres deltagerne til en utdannelse innen teknologi og realfag.
Aktivitetene på leiren inkluderer eksperimenter, beregninger og organisering av rakettoppskytningen, i tillegg til forelesninger fra noen av Europas fremste forskere og ingeniører. Men leiren er vel så mye sosialt som læring. Deltagerne får bli kjent med over 20 andre ungdommer fra hele verden som deler deres interesser. Midnattssvømming, hvalsafari, volleyball og fjellklatring gir deltagerne en uvurderlig sjanse til å få nye venner fra hele verden.
Leiren ble først arrangert i 1996. Det var organisasjonen Unge Forskere som kom med ideen. Leiren er i dag et samarbeid mellom organisasjonen European Space Camp, NAROM, Norsk romsenter, Den europeiske romfartsorganisasjon og Andøya Space Center. Den første leiren ble arrangert i 1996 og konseptet ble videreutviklet år for år. Frem til 2001 var leiren forbeholdt studenter fra nordiske land, men har siden den gang og frem til i dag hatt deltagere fra hele verden.
Tryptamin
En gruppe stoffer, naturlige alkaloider og syntetiske derivater, som alle har tryptamin-skjelettet som utgangspunkt i molekylstrukturen går under samlebetegnelsen tryptaminer.
Saltrød
Saltrød lå tidligere i Moland kommune. Før 1962 lå stedet i Stokken kommune.
På Saltrød ligger Stokken kirke. Stedet har også kjøpesenter, grunnskole (Stuenes skole), og en bensinstasjon. Før i tiden var stedet preget av skipsbygging på Saltrød verft og et arbeidermiljø der 1. mai var større enn 17. mai. Mange av arbeiderne jobbet på industribedriftene på Eydehavn, som ligger ca. to kilometer fra Saltrød.
Ohios flagg
Ohios flagg er en splittstander med tre røde og to hvite striper og en blå trekant ved stangen der det er plassert en hvitkantet rød skive og hvite stjerner. Flagget ble innført 9. mai 1902 og er det eneste av USAs 50 delstatsflagg som ikke har en rektangulær form. Flagget er i størrelsesforholdet 8:13.
Formen på flagget påminner om kavaleriets flagg under den amerikanske borgerkrigen. Flagget er tegnet av John Eisenmann, som ønsket å vise delstatens lojalitet til unionen i flagget han tegnet og patenterte i 1901. Den store blå triangelen symboliserer Ohios åser og daler, mens de røde og hvite stripene symboliserer veiene og kanalene i delstaten. De sytten hvite stjernene på den blå triangelen symboliserer at Ohio var den syttende delstaten som gikk med i unionen. Stjernene er delt i to grupper. De tretten nærmest stangen representerer USAs opprinnelige delstater, mens gruppen av fire stjerner i spissen av trekanten viser til de fire som tilkom deretter, inkludert Ohio. Den røde sirkelen med hvit kant rundt er en «O», første bokstav i delstatens navn. Samtidig symboliserer dette også en hestekastanje, en henvisning til delstatens tilnavn: «The Buckeye State».
Cherbourg-Octeville
Cherbourg-Octeville er en havneby og tidligere kommune i departementet Manche i regionen Normandie nordvest i Frankrike ved Den engelske kanal. Bynavnet er et resultat av at Cherbourg i 2000 ble sammenslått med nabokommunen Octeville. Byen med omliggende forsteder hadde i 2009 ca. 118,000 innbyggere. Cherbourg-Octeville ble 1. januar 2016 slått sammen med Équeurdreville-Hainneville, La Glacerie, Querqueville og Tourlaville.til den nye kommunen Cherbourg-en-Cotentin, som dermed ble den mest folkerike kommunen i departementet.
Ohios flagg
Ohios flagg er sammen med Nepals flagg det eneste ikke rektangulære offisielle stats- eller delstatsflagget.
Cherbourg-Octeville
Cherbourg var første anløpshavn for RMS «Titanic» etter avreisen fra Southampton i England. Byen ble hardt rammet i kampene under andre verdenskrig, og var fra 1944 en viktig forsynigshavn for allierte tropper. Byen har gitt navn til den kjente franske musikkfilmen Paraplyene i Cherbourg (Les Parapluies de Cherbourg) fra 1964.
Byen huser også temaparken «Cité de la Mer» som viser historien om utforsking av havet, inklusive de store dypene, med mulighet for å inspisere en ubåt og beskue forskjellige batyskaffer, og en stor seksjon om emigrasjon til den nye verden, som sommeren 2012 inkluderer rekonstruksjoner av deler av interiøret til Titanic.
Fløytekonsert nr. 1 (Mozart)
Wolfgang Amadeus Mozart fløytekonsert i G-dur, KV 313 er den første av to fløytekonserter Mozart har skrevet. Den ble skrevet i 1778 under et opphold i Mannheim. Konserten, som er den eneste av de to som er originalskrevet for fløyte, ble skrevet som en del av en bestilling på fire fløytekvartetter og tre fløytekonserter fra den nederlandske amatørfløytisten Ferdinand De Jean.
Mozart så nok likevel for seg Johann Baptist Wendling fra det fremdragende Mannheimorkesteret som den som egentlig skulle fremføre disse virtuose konsertene. Den andre fløytekonserten vi kjenner til er Mozarts fløytekonsert i D-dur, KV 314, skrevet til samme bestilling. Denne konserten er ikke originalt for fløyte, men Mozart utarbeidet et arrangement av sin egen obokonsert i C-dur, KV 271. Det er ikke kjent om Mozart skrev en tredje fløytekonsert, men noen mener at den vakre Andante i C-dur, KV 315, enten er en alternativ midtsats til D-dur-konserten, eller en midtsats til en tapt eller uferdig konsert.
Satser
Konserten innledes med en pompøs, men samtidig lystig Allegro maestoso der Mozart utforsker hele registeret slik det var mulig å spille på fløytene på den tiden. Andre sats er en praktfull Adagio ma non troppo med lyriske melodier som etterfølges av en spenstig Rondo (Tempo di Menuetto).
Mozart og fløyten
Mozart viser i dette verket stor forståelse for fløyten og begge konsertene er blitt stående som monumenter innenfor fløytelitteraturen. På tiden da verket ble skrevet var g’’’ den lyseste noten som var mulig å spille, Mozart valgte derfor denne tonearten for å virkelig kunne vise fløytens register.
En myte som har gitt mange fløytister hodebry, er at Mozart ikke skal ha vært spesielt glad i å skrive for fløyten. Kilden til denne myten er en brevveksling han hadde med sin far i forbindelse med denne bestillingen. Uttalelsen kom som en av flere unnskyldninger til Leopold Mozarts anklager om at Wolfgang Mozart hadde løyet om premissene rundt de bestilte verkene. Blant annet hadde Mozart skrevet at han var lovet 200 gulden, men da bare to av konsertene ble fullført mottok han bare 96.
Til tross for Mozarts tilsynelatende motvilje mot fløyten, som muligens beror på de tekniske begrensningene datidens fløyter med blant annet bare én klaff, er G-durkonserten et prakteksempel på god musikk skrevet for instrumentet. Konserten er virtuos og bærer preg av det skiftende lunet vi ofte kan spore i Mozarts musikk samtidig som den inneholder et mangfold av praktfulle melodier.
Babsk
Babsk er en by i sentrale del av Polen i Łódź voivodskap. Byen ligger ved elva, rundt 75 kilometer sørvest for Warszawa.
Babsk hadde ca. 700 innbyggere per 1. januar 2007.
Sosiale humler
Sosiale humler er en gruppe humler som danner samfunn eller bol.
Arbeidere av sosiale humler kan skilles fra gjøkhumler blant annet på bakleggens behåring. De sosiale humlene har en pollenkurv, et glatt hårløst område, dette er behåret hos gjøkhumlene.
Fløytekonsert nr. 2 (Mozart)
Wolfgang Amadeus Mozarts fløytekonsert i D-dur, KV 314 er den andre av to fløytekonserter Mozart har skrevet. Den ble skrevet i 1778 under et opphold i Mannheim. Verket er ikke originalskrevet for fløyte, men er et arrangement Mozart gjorde av sin egen obokonsert i C-dur, KV 271.
Konserten ble skrevet som en del av en bestilling på fire fløytekvartetter og tre fløytekonserter gitt av den nederlandske amatørfløytisten Ferdinand De Jean. Den første fløytekonserten vi kjenner til er Mozarts fløytekonsert i G-dur, KV 313, skrevet til samme bestilling.
Kolåstinden
Kolåstinden er et fjell i Ørsta kommune på Sunnmøre i Møre og Romsdal. Det har en høyde på 1 432 meter over havet. Fjellet har en primærfaktor på 1 164 meter, som er det 28. høyeste i Norge.
Kolåstinden gir navn til Kolåshalvøya som bygdebyene Ørsta og Volda ligger på.
Fjellklatring
Fjellet er enklest tilgjengelig fra området ved Standalhytta på Standaleidet. I den store botnen nordøst for toppen ligger en helårlig bre. Kolåstinden er lettest å bestige vinter eller vår på ski over breen. Om våren på fast snø også til fots. Isøks kan være til hjelp. Ei bregleppe åpner seg i normalruta nord for toppen omtrent i slutten av juni hvert år. Resten av året bør en ha med brevante folk og gå i taulag. Krevende klatreruter langsetter østryggen og fra Romedalen. På den lavere ryggen rett sør for toppen ligger de lett tilgjengelige tindenålene Fingeren og Sylen.
De nærmeste omgivelser består av Sætretindane (Søre Sætretind og Nordre Sætretind) i øst, Kjerringa i vest og Romedalstinden i nord. Lenger nord ligger Molladalen med bl.a. Jønshorn (Ramoen) og den kjente tindenåla Bladet.
Som kuriosa kan nemnes at Egil «Drillo» Olsen og en trenervenn fra Ålesund i et eget NRK-program forsøkte å bestige Kolåstinden, men måtte gi seg pga. værforholdene.
FA-cupen 2014/15
FA-cupen 2014/15 er den 134. gangen FA-cupen arrangeres. Turneringa begynte 16. august 2014 og avsluttes ni måneder senere, 30. mai 2015, med finalen på Wembley Stadium i London. Arsenal F.C. er regjerende mester. 736 klubber vil delta.
Første runde
Tenkningen av første runde ble gjort mandag 27. oktober kl. 19. Totalt 80 lag var med I denne trekningen hvorav 32 kom fra 4. kvalifiseringsrunde og 48 ble kvalifisert på grunn av at de spilte i League One og League Two. Norton United og Warrington Town var de lagene som spilte på laveste nivå, de spilte på nivå 8 i det engelske ligasystemet.
Alle tidene er oppgitt i GMT.
<div id="Dagenham & Redbridge v Southport"> <div id="Southport v Dagenham & Redbridge"> <div id="Havant & Waterlooville v Preston North End">
Andre runde
Tenkningen av andre runde ble gjort mandag 10. november kl. 19. Totalt 40 lag var med i denne trekningen hvorav alle hadde gått videre fra første runde. Warrington Town var det lagenet som spilte på laveste nivå, de spilte på nivå 8 i det engelske ligasystemet. Chesterfield ble straffet på grunn av å ha brukt en spiller som ikke var lov til å bruke, på grunn av dette ble det spilt en omkamp.
Scunthorpe Uniteds seier på straffekonkurranse mot Worcester City satte en ny rekord i turneringen med 32 straffespark.
Alle tidene er oppgitt i GMT.
<references group="lower-alpha" />
Tredje runde
Tenkningen av tredje runde ble gjort mandag 8. desember kl. 19. Totalt 64 lag var med I denne trekningen hvorav 20 kom fra andre runde og 44 ble kvalifisert på grunn av at de spilte i Premier League og Football League Championship. Blyth Spartansvar de lagene som spilte på laveste nivå, de spilte på nivå 7 i det engelske ligasystemet.
Alle tidene er oppgitt i GMT
<div id="Brentford v Brighton & Hove Albion">
Fjerde runde
Alle tidene er oppgitt i GMT
Tony Iommi
Frank Anthony «Tony» Iommi (født 19. februar 1948 i Birmingham) er en britisk musiker, mest kjent som gitarist for og «hjernen» bak det legendariske heavy metal-bandet Black Sabbath og som en av hard rockens pionerer på gitar.
Tony Iommi spiller venstrehendt gitar og mistet tidlig i sin karriere fingertuppene på høyre hånd. Men istedenfor å legge bort gitaren fant han på en måte å lage «kunstige» fingre. Denne inspirasjonen kom fra jazzgitaristen Django Reinhardt, som til tross for sitt handicap med to forbrente fingre på «gripe-hånda» hadde revolusjonert gitarspillet og opparbeidet seg en unik teknikk. Med sine mørke og blytunge gitarriff blir Iommi av mange regnet som metal-sjangerens far. Før han ble medlem i Black Sabbath, var Iommi medlem av en rekke lokale bluesrock-band i Birmingham-området.
Etter at Ozzy forlot Black Sabbath ble Ronnie James Dio rekruttert som ny vokalist i 1979. Han var med i to perioder i bandet, og i 2007 ble Dio-oppsetningen av bandet gjenforent under navnet Heaven and Hell og dro på verdensturné. Samlealbumet Black Sabbath: The Dio Years, med tre nye spor pluss «det beste» fra det gamle materialet fra Dios tid som vokalist i Black Sabbath, ble sluppet på markedet. Turneen ble en ubetinget suksess med en konsert fra New York utgitt på DVD-en Live from Radio City Music Hall og på dobbelt-CD. Bandet ga så ut debutalbumet The Devil You Know i 2009. 4. mai 2010 ble det offentliggjort at Europaturneen ble avlyst grunnet Dios helsetilstand. Bandet skulle blant annet ha spilt i Bergen 11. august samme år. Etter Dios død i 2010 ble bandet oppløst.
Tony Iommi har også spilt inn flere soloalbum. Han har også vært med i Rock Aid Armenia og laget The Earthquake Album. Da Queens vokalist Freddie Mercury døde, ble han invitert til å spille i Freddie Mercury Tribute, hvor Metallica, Extreme, Elton John og Guns N' Roses deltok.
Han er fra 2006, som medlem av Black Sabbath, innvotert i Rock and Roll Hall of Fame. Han ble i 2011 ranket som nummer 86 på «Rolling Stones liste over 100 største gitarister gjennom tidene».
FA-cupen 2014/15
Femte runde
Tenkningen av femte runde ble gjort mandag 26. januar kl. 1920. Totalt 16 lag var med I denne trekningen hvorav alle kom fra fjerde runde. Bradford City og Preston North End] var de lagene som spilte på laveste nivå, de spilte på nivå 3 i det engelske ligasystemet.
Alle tidene er oppgitt i GMT.
Sjette runde
Trekningen av sjette runde fant sted den 16. februar 2015 kl. 19:35 på BBC One. Kampene skal spilles den 7. og 8. mars. Det laget som spiller på lavest nivå i denne runden er Bradford City, de spille på nivå 3 i engelsk fotball.
Paganisme
Paganisme er en internasjonal gruppebetegnelse på forskjellige eldgamle naturreligioner som dyrker en ikke-monoteistisk guddom. Paganisme blir ofte definert, noe nedsettende, som hedenskap, blant annet i forbindelse med ikke-kristne og ikke-jødiske stammereligioner. Ordet kan også brukes mer generelt om en sekulær, verdslig kultur eller livsanskuelse.
Wicca var pr. 2004 den tallmessig største av de ny-paganistiske religionene, mens hinduismen av mange regnes som den eneste store uavbrutte paganistiske religion. Ulike former for sjamanisme er også paganistisk, og blir fortsatt praktisert av ulike urbefolkninger.
Historikk
Pagan kommer fra gresk der det betyr en som bor på landsbygda. og ble i den latinske formen pagus særlig brukt om galliske og germanske landsbyer. Dette henger sannsynligvis sammen med at de som bodde på landsbygda, ute på hedene, ofte kalt hedninger, ble kristnet sist og at deres religion ble ansett som bondsk hedenskap. Faktisk har mange urgamle, folkelige tradisjoner holdt seg nærmest intakte frem til vår tid. Eksempler på dette er påskeegg, maistang, st. hansbål og juletre.
Ørestadsselskabet
Ørestadsselskabet var et dansk firma som ble opprettet den 24. juni 1992. Selskapet ble i oktober 2007 splittet i to.
Selskapet hadde to hovedformål:
I 2007 ble selskapet oppdelt i to selskaper, Metroselskabet og Arealudviklingsselskabet I/S (det tidligere Københavns Havn A/S), som fremover ivaretar hvert av de to hovedformål. De nye selskapers oppgaver, utover å drive den eksisterende metro og utvikle Ørestaden, blir å bygge ut metroen med Cityringen, samt å byutvikle gamle havnearealer i nordhavnen.
Ørestadsselskabet var eid av Københavns kommune (55%) og staten (45%) ved den danske trafikkministeren.
Brennemerking (straff)
Brennemerking er en straffemetode som kombinerer fysisk avstraffelse, permanent merking av dømte og ofte også offentlig ydmykelse. Metoden har blitt brukt i svært mange europeiske land og i deres kolonier. Den ble utført ved at et rødglødende brennjern ble presset mot huden.
Ved brennemerkingen kunne alle dømte bli gitt samme symbol, slik det var vanlig i for eksempel Frankrike, eller det kunne bli brukt bokstaver som viste hva forbrytelsen bestod av, som i for eksempel Storbritannia. Det varierte også hvor man plasserte merket, fra steder hvor den kunne skjules, som i armhulen, til steder som var svært synlige, som kinn eller panne.
I oldkirken ble prester som ble avsatt fra sitt embete ofte brennemerket i hendene, slik at de ikke kunne utføre liturgiske handlinger uten at menigheten så at de var avsatt.
I Storbritannia brukte man i en del tilfeller en spesiell metode, kalt «merking med kaldt jern». Jernet ble da kjølt ned i vann, normalt uten at den dømte visste om det, før det ble presset mot huden. Dette ble brukt som en siste advarsel i tilfeller hvor man av spesielle årsaker ønsket å vise nåde, slik som i saker hvor den dømte var svært ung.
Det er i dag ingen land som offisielt bruker brennemerking som straff, men uoffisielt kan det inngå blant torturmetoder. Det brukes da også elektriske brennjern og gassbrennere.
Liknende straffemetoder og merking
Sosial stigmatisering av grupper og individer har i historien også foregått gjennom konkret merking på kropp og klær hos personer som et samfunn har villet advare mot eller gi en vanærende skamstraff. Eksempler på slike stigma er i tillegg til brennmerking påbud om jødedrakter i middelalderen og jødestjerner under andre verdenskrig, indianernes skalpering av fiender, skamklipping av tyskertøser, oppsiktsvekkende fangedrakter, bruk av dumrianhatter i skolen, hånende plakater i inkvisisjonen og under kulturrevolusjonen og tatovering, amputasjon og lemlesting av dømte. Også stempler i pass og annet har hatt samme funksjon. I tillegg kan grupper få nedsettende navn og betegnelser.
Sogndalsfjøra
Sogndalsfjøra er et tettsted og administrasjonssenteret i Sogndal kommune i Vestland. Tettstedet har innbyggere per 1. januar. På folkemunne kalles imidlertid dette tettstedet bare for Sogndal, og Sogndalsfjøra regnes da som kun en liten del av kommunesenteret, nærmere bestemt den delen av Sogndal som ligger mellom Gravensteinsgata (riksvei 5) og fjorden.
Klima
Klimaet i Indre Sogn er vidt forskjellig fra Vestlandskysten. Årsnedbøren i Sogndalsfjøra er 1000 mm, altså litt mer enn i Oslo og rundt 40 % av Bergen. Temperaturmessig er det lengre og kaldere vintre enn på kysten og varmere og tørrere somre. I likhet med andre steder innerst i fjorder kan det bli svært varmt mellom fjella. Et tegn på det er at det frem til midten av forrige århundre ble dyrket tobakk både i Sogndal og andre nabobygder.
Barnsley
Barnsley er en by i South Yorkshire, England. Den ligger ved elven Dearne omkring 20 kilometer nord for Sheffield, og er administrasjonsby for distriktet Barnsley. Byen ligger mellom kryss 36 og 37 på motorveien M1. Historisk lå den i West Riding av Yorkshire. Den er omgitt av flere mindre bosetningen som til sammen utgjør distriktet Barnsley har en befolkning på 231 221 innbyggere (oppdatert for 2014), mens Barnsleys urbane område har en befolkning på 91 297 i 2011.
Barnsley er kjent som en tidligere industriby sentrert rundt kullgruvedrift og glassproduksjon, skjønt det få fabrikker igjen, kun glassarbeid. Selv om industriene fikk en nedgang på 1900-tallet, står Barnsley kulturelle røtter dypt i dens industrielle fortid; Barnsley har en tradisjon i hornorkester, opprinnelig opprettet som sosiale klubber for gruvearbeiderne.
Byen er tilknyttet motorveien M1 via knutepunktene 36, 37 og 38, og har en jernbanestasjon på linjene Hallam og Penistone. Fotballklubben er Barnsley FC som spiller i Football League Championship.
Vennskapsbyer
Barnsley har følgende vennskapsbyer:
Tormod Lunde
Karriere
Lunde er utdannet magister i sosiologi ved Universitetet i Oslo (1981), og tok doktorgrad (1987) ved Stanford University i USA med avhandlingen The state in a cross-national perspective: Growth, inertia, and internal competition. Hans veileder var Morris Zelditch, som selv tok sin doktorgrad under Talcott Parsons. Lunde var Assistant Professor ved Columbia University fra 1985 til 1989 og ble deretter ansatt som forsker ved SIFO, der han ble konstituert direktør i 1990 og formelt utnevnt som direktør i 1992. Han var også professor II ved Institutt for sosiologi ved Universitetet i Oslo fra 1991, og var senere professor i sosiologi ved Handelshøyskolen BI. Han flyttet senere tilbake til USA.
Lunde har særlig forsket på organisasjonsteori, forbrukeradferd, penger, kreditt, gjeld og levekår, entreprenørskap og kvantitative metoder. Han var også en av de tidlige samfunnsforskerne som forsket på internett og elektronisk handel. Han har også forsket på modernisering og politisk stabilitet, bl.a. i sammenheng med statskupp i Afrika i perioden 1955–85. Han har hatt en rekke styreverv og er mye brukt som foredragsholder i næringslivet.
Eugenia Kielland
Eugenia Marie Kielland (født 23. april 1878 på gården Melby i Skedsmo, død 7. juli1969 i Oslo) var en norsk lyriker og forlagskonsulent.
Tormod Lunde
Karriere
Han var medlem av det regjeringsoppnevnte Utvalget for gjennomgang av forbrukerapparatet, som la frem NOU 1995:21 «Organisering av forbrukerapparatet».
Eugenia Kielland
Yrkesliv
Hun var først lærerinne i Kristiania, ved Olaf Bergs pikeskole 1900-1915 og senere ved Hegdehaugen skole 1915-1939. I 1918 debuterte hun med diktsamlingen Vildskud, men gjorde seg aldri særlig bemerket som lyriker.
Hun huskes i stedet for sin gjerning som kritiker, nemlig i Morgenposten fra 1927 og som hovedkonsulent i Aschehoug fra 1930.
Som forlagskonsulent var hun meget velansett, og da den unge Arne Skouen debuterte som forfatter fortalte forlaget ham at han var meget heldig – ja, en lykkens pamfilius – som fikk Eugenia Kielland som konsulent. Skouen fortalte senere om møtet med Kielland til sin biograf Petter Larsen (1927-1997).
Hun var meget brukt som litterær radiokåsør. I en lang årrekke var hun medlem av Forfatterforeningens litterære råd, derav syv år som formann. Hun var norsk redaktør av tidsskriftet Ord och Bild.
Verker
Debutverket Vildskud, som kom i 1918, inneholder dikt som er sterkt inspirert av den norske naturen. Hav, skog, sol og vind er gjennomgangstemaer, ved siden av referanser til vårløsning, bråtebrann, trær og ville vekster. De fleste diktene handler likevel om sterke følelser; lengsel, kjærlighet, angst, anger og tap.
I årene 1948-52 kom tre bøker i Aschehougs serie Små biografier. Der fortalte Kielland om Nini Roll Anker, Kristian Elster d.y. og Sigurd Christiansen.
Andre utgivelser
I anledning hundreårsjubileet for hennes fødsel utga Aschehoug forlag i 1978 boken ''Eugenia Kielland. En vennebok'' med bidrag av Philip Houm, Odd-Stein Anderssen, Halldis Moren Vesaas, Arne Skouen og Nils Johan Rud. I tillegg til å ha forfattet to av kapitlene, var Philip Houm også redaktør for denne minneboken, som også inneholder en tekst av Eugenia Kielland selv, med tittelen Melby og meg.
Frank Kvinge
Frank Kvinge (født 1968) er en norsk gitarist, kjent fra flere utgivelser.
Kvinge vokste opp i Sandnes. I 1987 studerte han ved Guitar Institute of Technology i Los Angeles. I tiden 1989–2001 var han en del av Chicagos blues- og jazzmiljø, tidvis med eget band. Siden 2002 har han bodd i Drøbak utenfor Oslo. I 2012 startet han opp en akustisk minifestival kalt Gitarer ved fjorden, som holdes på sommerhalvåret.
Mostraspelet
Mostraspelet er trivialnavnet på "Kristkongane på Moster", et sagaspill i 3 akter, skrevet av Johannes Heggland, med musikk av Kjell Habbestad. Mostraspelet hadde urpremiere i Moster Amfi i 1984.
Handlingen foregår i Mosterhamn på øya Moster i Sunnhordland i årene 995, 997 og 1024 og omhandler innføringen av kristendommen i Norge.
Spillet settes opp hvert år siste helga i mai eller første helga i juni. De fleste medvirkende er amatører og kun i de største rollene blir profesjonelle skuespillere brukt.
Deler av sagaspillet er også gitt ut som tegneseriehefte, med deler av Hegglands tekst og tegninger av Jarl Hugo Låstad, som også har laget noen malerier med emner derfra.
Murasaki Shikibu
Murasaki Shikibu (紫 式部 Murasaki Shikibu; født ca. 973, død ca. 1014) var en japansk forfatterinne og poet.
Hun tjente som hoffdame ved det keiserlige hoffet i Japans Heian-periode. Hun skrev blant annet Genji monogatari («Fortellingen om Genji») på japansk mellom ca. år 1000 og 1008. Denne boka er en av verdenshistoriens første og mest berømte romaner.
Etter at hennes mann døde, ble hun ansatt ved hoffet av Fujiwara Michinaga, den mektigste av alle politikere på den tiden, hvis datter Shōshi skulle bli keiserens favorittgemalinne.
Tre verk er tilskrevet Murasaki, hvorav det mest berømte er Genji monogatari. Murasaki Shikibu Nikki («Murasaki Shikibu-dagboka») og Murasaki Shikibu-samlingen ble begge utgitt etter hennes død. Murasaki Shikibu-samlingen var et utvalg av 128 dikt skrevet av Murasaki.
Hennes virkelige navn er ukjent. Ifølge hennes dagbok fikk hun kallenavnet «Murasaki» etter en skikkelse i Genji Monogatari, mens «Shikibu» henviser til farens stilling i seremonibyrået (shikibu-shō).
Titleist
Titleist er et amerikansk selskap, eiet av Acushnet Company, som produserer golfutstyr, og spesielt golfballer.
Titleists golfballer ble brukt for første under US Open i 1949 og er blant de besteselgende i verden. Fem av de 10 beste spillerne i verden bruker Titleist-baller Lee Westwood, Steve Stricker, Rory McIlroy, Martin Kaymer og Luke Donald) (oppdatert 15.09.2010).
Åkebergveien (Oslo)
Åkebergveien (7-23, 8-62) er en vei i bydel Gamle Oslo. Veien går fra Grønlandsleiret ved foten av Enerhaugen. Fra krysset ved Kjølberggata frem til slutten ved rundkjøring med Jordalgata, er veien en del av riksvei 161/Ring 2.
Veien har navn etter løkkeeiendommen Åkeberg (etter norrønt: Valkabjargir, senere «Valkaberg», etter mannsnavnet Valki, populærform for Valgarðr), en betegnelse for høydedragene mellom Kampen og Grønlandsleiret, herunder Enerhaugen. Deler av høydedragene ble sprengt bort i forbindelse med byggingen av Botsfengselet i årene 1845 til 1851.
Stakkars
Stakkars er et album av den norske popgruppa deLillos, utgitt i 1997.
Folldal Idrettsforening
Folldal Idrettsforening (stiftet i 1916) er et idrettslag fra Folldal i Nord-Østerdalen. Idrettslagets aktiviteter består av fotball, håndball, skiskyting, langrenn, hopp og orientering.
Vinteren 2007 arrangerte Folldal norgesmesterskapet i skiskyting for senior på Stormoegga Skiarena.
Min Áigi
Min Áigi var en samiskspråklig avis med redaksjon i Karasjok. Den dekte samisk språk, kultur og samfunnsliv. Min Àigi hadde lokalkontor i Tana, Kautokeino og Jokkmokk, samt markedsavdeling i Lakselv.
Avisen ble etablert i 1993, og hadde en målsetting om å utgi en fri og uavhengig avis for den samiske befolkningen. Første nummer utkom 22. mai 1993. Siden kom avisa i hovedsak ut to ganger i uken. Min Áigi hadde som visjon å bli en «allsamisk» avis som dekte hele det samiske bosettingsområdet, uavhengig av rikenes grenser.
Finnmark Dagblad i Hammerfest var hovedeier gjennom eierselskapet Min Áigi AS. Blant de andre eierne var Karasjok kommune, Norske Samers Riksforbund (NSR), Samenes Landsforbund (SLF) og Davvi Girji. Den siste ansvarlige redaktøren var Svein Nordsletta.
Fra og med 6. februar 2008 ble Min Áigi sammen med Áššu en del av den nye samiske dagsavisa Ávvir.
Áššu
Áššu var en samiskspråklig avis som ble utgitt to ganger i uka, tirsdag og fredag. Avisa ble etablert i 1993 og ble utgitt i Kautokeino. Dekningsområdet var hele det samiske området i Norge, Sverige og Finland. Redaksjonelt søkte Áššu sine nyheter og bakgrunnsstoff på tvers av grenser og politiske skillelinjer. Avisa ble utgitt av Sami Aviisa AS, som eies av Nordavis AS (35,0 %), Norske Samers Riksforbund (32,5 %) og Norske Reindriftssamers Landsforbund (32,5 %). Den siste ansvarlige redaktøren var Anders J. Bals.
Fra og med 6. februar 2008 er Áššu sammen med Min Áigi en del av den nye samiske dagsavisa Ávvir.
Bob Dylan’s Greatest Hits
Bob Dylan's Greatest Hits er det åttende albumet utgitt av Bob Dylan hos Columbia Records. Det kom opp på nummer 10 på Pop Album Chart, og som nummer 3 i Storbritannia, albumet solgte til fem ganger platina i USA, og er et av hans best-selgende album.
Greatest Hits var det første albumet etter hans episke Blonde on Blonde dobbel-LP i mai 1966 og hans mye omtalte motorsykkelulykke den sommeren. Med ingen aktivitet fra Dylan siden slutten på hans nylige verdensturne og ingen nye innspillinger (Basement Tapes var fortsatt måneder unna), trengte Columbia nytt materiale for å fortsette å kapitalisere Dylans kommersielle rykte. Derfor kom denne samlingen, som var Columbias første Dylan-samling. Det var også selskapets første LP-utgivelse som hadde en høyere pris (1 doller) enn vanlige utgivelser. Platen kostet 5,98 USD.
Bildeomslaget på albumet var tatt av Rowland Scherman på Dylans konsert 28. november 1965 i Washington D.C. Coveret vant Grammy i 1967 «Beste Album Cover, fotografi». Den originale albumpakken inkluderte også Milton Glasers kjente «psychedeliske» plakat av Dylan. Det har blitt sagt at Dylan ikke liker coveromslaget selv. Et likt bilde tatt på the Concert for Bangladesh i 1971 var valgt for Bob Dylan's Greatest Hits Vol. II, en samling Dylan hadde mye mer kontroll over selv. John Berg, Senior Art Director på Columbia Records, skulle vært kreditert som mannen som fant dette bildet, det var hans design, han og fotograf Scherman skaffet jo Grammyen.
Da albumet ble remasteret 30 år senere, i 1997, dukket det opp en litt lenger alternativ miks av «Positively 4th Street» i stedet for den originale singel-versjonen.
I 2003 ble dette albumet utgitt sammen med Dylans to andre Greatest Hits-album i et fire-disk sett, som Greatest Hits Volumes I-III.
Sporliste
Alle sangene er skrevet av Bob Dylan.
Viktor Kassai
Viktor Kassai (født 10. september 1975) er en ungarsk fotballdommer. Kassai tilhører UEFAs elitedommere. Han har vært FIFA-dommer siden 2003.
Norsk Bridgefestival
Norsk Bridgefestival er Norsk Bridgeforbunds årlige arrangement hvor blant annet de aller fleste norgesmesterskapene i bridge avvikles.
Viktor Kassai
Kassai var en av dommerne i VM 2010, og dømte fire kamper.
Kassai ble 26. mai 2011 presentert som hoveddommer for Mesterligafinalen mellom FC Barcelona og Manchester United på Wembley 28. mai.
Norsk Bridgefestival
Norsk Bridgefestival ble første gang arrangert i Skien i 2000. Så fulgte Stavanger i 2001, Skien på nytt i 2002, Stavanger på nytt i 2003, Trondheim i 2004 og Lillehammer i 2005–2011. I mars 2011 ble det offentliggjonrt at festivalen i 2012 skulle holdes i Fredrikstad. Per 2011 kåres det norgesmestre i følgende klasser:
De åtte norgesmesterskapene har til sammen omkring 1,800 deltagere. I tillegg kommer omtrent like mange som deltar i forskjellige andre turneringer. Imidlertid deltar mange i flere mesterskap slik at det er snakk om mellom 1,500 og 2,000 forskjellige personer som deltar på festivalene. Antallet deltagere har de sistre årene hatt en svak nedgang. NM Mix par ligger på omkring 200-250 par, og er med det Norges største parturnering.
I løpet av Norsk Bridgefestival er omkring 60,000 kortstokker i bruk. Det vil si godt over 3 millioner kort.
De siste årene er ny teknologi tatt i bruk, og på internettstedet Bridge Base Online overføres og kommenteres spill direkte fra de største norske konkurransene, Norsk Bridgefestival med norgesmesterskapene samt norgesmesterskap for klubber. Ved overføring fra norske konkurranser er der kontinuerlig 1,000–2,000 tilskuere fra hele verden (50-90 land). Man følger spill og kommentarer på Vuwgraph. Under verdensmesterskapet Bermuda Bowl i Shanghai 2007, hvor Norge seiret, var der kontinuerlig 5,000 kibitzere i finalen mot USA.
Raducz
Raducz er en landsby i sentrale del av Polen i Łódź voivodskap. Byen ligger ved elva Rawka, rundt 75 kilometer sørvest for Warszawa.
Raducz hadde 30 innbyggere per 1. januar 2007.
Diapsider
Anatomi
For å få plass til kraftige tyggemuskeler har diapsidene bak hvert øye to åpninger i skalletaket, den øverste mellom issebeinet, postorbitalknoklen og tinningbeinet (squamosum), den nedre mellom kinnbeinet (jugale), quadratojugale (en del av bakhodebeinet og tinningbeinet. På denne måten kan tyggemusklene ha plass til å bevege seg bak de to kinnbuene, og det tillater kjeven å gape mye høyere enn med en skalle uten ekstra åpninger. Denne formen for hodeskalle kalles «diapsid» (lat. to buer), i motsetning til «anapsid», slik som hodeskallen til primitive krypdyr.
Utvikling
Diapsidene oppsto i karbon, og stammer fra de primitive urreptilene. De fleste krypdyr i denne perioden var relativt små med lave, flate hodeskaller. De første diapsidene fulgte også denne trenden. De levde som raske firfisleaktige dyr i skyggen av panserpadder, urreptiler og pattedyrliknende krypdyr fram til tidsepoken trias. Da utviklet det seg en serie grupper med mange forskjellige former. Tre utviklingslinjer dominerte:
Systematikk
Klassifiseringen av diapsider er vanskelig, siden det er en gammel linje med mange former. Særlig er klassifiseringen av de tidlige gruppene stadig i endring.
Kladistisk klassifisering
Diapsida |--Araeoscelida † |-?Sphodrosaurus † |-?Palacrodon † |-?Omphalosaurus † `--+--Avicephala † `--Neodiapsida |--Apsisaurus † `--Eosuchia |-?Younginiformes † `--+-?Claudiosaurus † |-?Ichthyopterygia † |-?Plesiosauria † `--Sauria |-?Thalattosauriformes † |--Lepidosauromorpha (Broøgle og skjellkrypdyr) `--Archosauria (Krokodiller, flyveøgler, dinosaurer og fugler)
Mats Lanner
Mats Lanner (født 5. mars 1961) er en svensk tidligere profesjonell golfspiller som spilte på Europatouren.
Foruten seire på Europatouren, har Lanner også vunnet turneringer på satellittourene Challenge Tour og Telia Tour. I 1991 var han med på å vinne lagkonkurransen Dunhill Cup for Sverige.
Einangsundet
Einangsundet er et smalt sundt midt på Slidrefjorden i Vestre Slidre kommune i Innlandet. Det krysses av Einangsundet bru, som ble bygget i 1963. Tidligere var det kabelferge her. Ferga var viktig for å flytte folk og dyr over sundet til og fra stølene i Vestfjellet. Kabelen var spent opp mellom to betongtårn, begge står fortsatt. Ferge, kabel og diverse tilbehør er nå på Valdres Folkemuseum på Fagernes.
Produksjonsdyr
Produksjonsdyr er industrielle livdyr, tradisjonelt sett bufe som nyttes i produksjon av primærprodukter som kjøtt, melk, pels, skinn, ull og en rekke andre produkter, eksempelvis biprodukter som ost, smør, fløte, rømme, sko, klær, tepper, lim m.v.
Mattilsynet hevder at «De fleste arter av produksjonsdyr har egne forskrifter som stiller et minimumskrav til hvordan dyrene skal ivaretas. Deler av dette regelverket baseres på internasjonale forpliktelser. Regelverket skal ivareta både dyrehelse og dyrevelferd, og regulerer produksjonen fra dyrene fødes og fram til de slaktes eller avlives.»
Produksjonsdyr kan hevdes å være husdyr, men alle husdyr er ikke av den grunn hevdes å være produksjonsdyr. Få av oss omgås produksjonsdyr til daglig. De har blitt til dyr som inngår i industrialiserte produksjonskjeder, og forholdet til dem er ofte fremmedgjort for folk flest. Bergljot Børresen sa det slik: «Siden dyrene nå var bevegelig mat uten følelser, var de ikke lenger husdyr, medlemmer i et sosialt fellesskap, men produksjonsdyr, rene økonomiske enheter.» Produksjonsdyr er nå primært blitt kilder til biomasse.
Robert Małek
Robert Małek (født 15. mars 1971) er en polsk fotballdommer. Malek tilhører UEFAs premier-dommere. Han har aldri dømt VM- eller EM-kamper, men han har dømt to kamper i UEFA-cupen
Holland (album)
Holland er det nittende studioalbumet fra The Beach Boys, utgitt i 1973. Albumets tittel hentyder til bandets seks måneder lange opphold i Nederland før albumet ble utgitt. EP-en Mount Vernon and Fairway (A Fairy Tale) fulgte med førsteopplaget av LP-en. Sangene er også med på alle CD-utgaver av albumet. Dette er bandets andre album der Blondie Chaplin og Ricky Fataar medvirker.
Kort tid etter at albumet ble utgitt, fikk manager Jack Rieley sparken. Han ble erstattet av Mike Loves bror, Stan Love.
Albumet kom på 36.-plass på Billboard 200 i USA og på 20.-plass på UK Albums Chart i Storbritannia.
Teofilos (Lukas)
Teofilos eller Theophilos er i Det nye testamente adressat for evangeliet etter Lukas (jfr 1,3-4) og for Apostlenes gjerninger (Apg 1,1).
Hvem dette er, har det vært spekulert over. Blant forklaringene finner man dem som heller til at den var en jøde bosatt i Alexandria, en romersk embedsmann (noen nevner da Titus Flavius Sabinus), en jødisk prest, en advokat i Roma, eller at det ikke var en person i det hele tatt men et litterært grep hvorved Lukas henvender seg til ikke-jøder.
Det greske ordet Teofilos betyr «Guds venn» eventuelt «venn av Gud», og det kan således også være et tilnavn - skjønt det ikke utelukker noen av de ovennevnte spekulasjonene.
En av argumentasjonstrekkene
I Lukasevangeliet blir han tiltalt som «ærede Teofilos» (κράτιστε Θεόφιλε). Dette er en tiltale som er mer spesifikk enn det den kan synes på norsk: Den var ellers benyttet skriftlig og muntlig overfor romerske keisere, senatorer, riddere og prokuratorer, som i Bibelen for eksempel for Felix i Apg 23,26 og for Festus i Apg 26,25. Dermed er det mulig å anta at Theophilos var en fornem mann.
Av den omstendighet at han vare tiltales slik i Lukasevangeliet og at det i Apostlenes gjerninger mer enkelt står «o Theophilos» (ὦ Θεόφιλε), er det enkelte eksegeter som antar at Teofilos har omvendt seg til den kristne tro mellom tiden da evangeliet hadde funnet sin form og apostelgjerningene tilkomst. Men man kan også tenke seg at etter som evangelium og apostelhistorie på sett og vis er del av ett og samme forfatterprosjekt, har forfatteren latt være å gjenta ærbødighetsformenen når den først var benyttet (unnagjort).
Teofilos nevnes i Bibelen bare av forfatteren Lukas. I pseudoklementinene er det imidlertid nevnt at det i Antiokia bodde en Teofilos, som var høyere ansett enn byens mektigste menn, og at han hadde stilt sin portikus til rådighet for Peter som prekelokale.
Lomen kirke
Arkitekt Holger Sinding-Larsen skal ha tegnet utkast til kirke allerede i 1905, men de endelige tegningene ble utarbeidet av Heinrich Jürgensen, som var utførende arkitekt. Byggverket er oppført i mur og har 200 sitteplasser. Kirken har glassmalerier av Emanuel Vigeland fra 1940.
Kjæledyr
Kjæledyr eller selskapsdyr er et samlebegrep som benyttes for å beskrive dyr som holdes av mennesker for fornøyelsens skyld, snarere enn for å produsere mat av, utnytte arbeidskraft fra, eller som holdes av økonomiske grunner. I prinsippet kan derfor alle dyr som lar seg kjæle og stelle med av mennesker kalles et kjæledyr, også ville dyr. Kjæledyr har eksistert nesten like lenge som mennesker og dyr har hatt omgang med hverandre.
Typiske kjæledyr
Hunder og katter har tradisjonelt vært skandinavenes viktigste kjæledyr, men etter hvert som sjøfarten bredte om seg, kan man regne med at også mer eksotiske dyr ble bragt med hjem. Små og store papegøyer og andre småfugler som kunne holdes i bur var populære gaver. I Skandinavia var hesten først og fremst et nyttedyr, men etter hvert som motoriserte redskaper tok over hestens funksjoner, har den mer og mer fått preg av å være et kjæledyr.